सार्जेण्ट; जियां सूरज छपने बेल्लै, कदें- कदें, इन्ने भयंकर तूफान उठदे न जे ज्हाजें गी उल्टदे चली जंदे न ते भिरी उस भयंकर सुरै च गर्जन करदे न, उस्सै तरां इत्थें बजोंदा हा जे हुन बिंद सुख-चैन कन्नें बौहगे तां उस्सै बेला इक दे बाद इक तूफान जन औंदो गै जंदा हा। स्काटलैण्ड दे स्वामी! मेरी गल्ल ध्यान कन्ने सुन स्हाड़े उनें बीर फौजियें, जिंदियें रगें च बहादरी ते दा लऊ ठाठां मारा करदा ऐ उस डरपोक ते नका थ्यारें कन्ने सज्जी दी सेना गी इयां कुचलेआ जे भिरी सिरै पर पैर रक्खियै नस्सने आस्तै मजबूर हो गे हे। पर उस्सै बेल्लै नार्वो दे राजे ने मौका दिक्खियां अपने चमकदे थ्यारें कन्ने ते होर नमियां फौजां सदि्‌दयां स्हाढ़े उप्पर चान-चक्क हमला करी दित्ता।